Վերենա Ալտենբերգեր

**Վերենա Ալտենբերգեր** (. ), թատրոնի, կինոյի և հեռուստատեսության ավստրիացի դերասանուհի:

## Կենսագրություն
Վերենա Ալտենբերգերը ծնվել է 1987 թվականին: Մանկությունն ու պատանեկությունն անց է կացրել Զալցբուրգի նահանգի Դորֆգաշտայն, Հալլայն, Օբերալմ բնակավայրերում, ինչպես նաև Վինկլ ամրոցում, որտեղ նրա մայրը պաշտոնավարում էր որպես գյուղատնտեսական դպրոցի տնօրեն: 18 տարեկանում մեկնել է Վիեննա՝ դերասանական արվեստ սովորելու, փորձել է ընդունվել Մաքս Ռայնհարդտի անվան սեմինար, բայց չի հաջողել: Ընդունվել է Վիեննայի համալսարանի լրագրության բաժին, ստացել բակալավրի աստիճան, այնուհետև դրամա և դերասանական արվեստ է ուսումնասիրել Վիեննայի երաժշտության և կատարողական արվեստների համալսարանում, որն ավարտել է 2015 թվականին՝ ստանալով դրամայի բակալավրի աստիճան։

2010 թվականից խաղացել է «Ալիսը Հրաշքների աշխարհում», «Բոննի և Քլայդ» և «Տրիստան և Իզոլդա» ներկայացումներում։ 2015 թվականից անդամագրվել է Վիեննայի «Ֆոլքսթեատր» թատերախմբին։ Միաժամանակ փոքր դերերով հանդես է եկել հեռուստատեսությունում, այդ թվում՝ «Ոստիկանության հեռախոսահամարը՝ 110» հեռուստասերիալում։

Վերենան կինոյում իր նորամուտը կատարել է «Բոլոր աշխարհներից լավագույնը» (2017) դրամա-ֆիլմում՝ մարմնավորելով գլխավոր հերուսուհուն: Ընդ որում՝ դերասանական իր տպավորիչ աշխատանքի համար արժանացել է Մոսկվայի միջազգային կինոփառատոնի «Արծաթե Գեորգի» մրցանակի՝ «Լավագույն դերասանուհի» անվանակարգում։

Նա հիշարժան դերակատարմամբ է հանդես եկել նաև 2022 թվականին նկարահանված «Հիշողության դեմքը» հեռուստաֆիլմում, որը Südwestrundfunk-ի և Österreichischer Rundfunk-ի համատեղ արտադրություն է: Վերենան այդտեղ մարմնավորել է գլխավոր հերոսուհուն՝ Քրիստինին, ով իր սիրելիի կորստից 20 տարի անց էլ չի կարողանում մոռանալ 16 տարեկանում նրա հետ ունեցած հանդիպումները: Վերենայի կրտսեր քույրը՝ Յուդիթը, այդ ֆիլմում կատարել է պարմանուհի Քրիստինի դերը:

2021 թվականի նոյեմբերին Ալտենբերգերը կինոռեժիսոր և պրոդյուսեր Արաշ Ռիահիի հետ ստանձնել է ավստրիական կինոակադեմիայի ղեկավարությունը՝ փոխարինելով երկարամյա տնօրեններ Շտեֆան Ռուզովիցկուն և Ուրսուլա Շտրաուսին:

## Ընտրյալ ֆիլմագրություն
* 2012: Schnell ermittelt
* 2013: SOKO Wien
* 2013–2018: CopStories (հեռուստասերիալ)
* 2014: Therapie für einen Vampir
* 2014: Hart an der Grenze
* 2014: Universum History 
* 2015: Altes Geld (հեռուստասերիալ)
* 2016: Das Geheimnis der Hebamme 
* 2016: Landkrimi
* 2016–2017: Lena Lorenz (հեռուստասերիալ)
* 2017–2021: Magda macht das schon!(հեռուստասերիալ)
* 2017: Die beste aller Welten
* 2019: Ein Dorf wehrt sich
* 2019–2023: Ոստիկանության հեռախոսահամարը՝ 110 (հեռուստասերիալ)
* 2019: Die Spur der Mörder
* 2019: Tatort: Baum fällt
* 2020: Schönes Schlamassel
* 2021: Me, We
* 2021: Generation Beziehungsunfähig
* 2021: Hannes
* 2022: Հիշողության դեմքը (հեռուստաֆիլմ)
* 2022: Riesending – Jede Stunde zählt (հեռուստաֆիլմ)
* 2023: Sterne unter der Stadt
* 2024: Կաֆկա (մինիսերիալ)
* 2025: Kein Tier. So Wild
Ընդլայնված ցանկը:

## Մրցանակներ
* 2017թ. - Մոսկվայի միջազգային կինոփառատոնի «Արծաթե Գեորգի» մրցանակ՝ «Լավագույն դերասանուհի» անվանակարգում՝ «Բոլոր աշխարհներից լավագույնը» ֆիլմում գլխավոր հերոսուհուն մարմնավորելու համար։ Դերասանական այդ տպավորիչ աշխատանքի համար Վերենա Ալտենբերգերը «Լավագույն դերասանուհի» անվանակարգում ստացել է նաև հետևյալ մրցանակները. Diagonale, Deutscher Regiepreis Metropolis, Bayerischer Filmpreis, Österreichischer Filmpreis 2018, Riverside International Film Festival 2018, Harlem International Film Festival 2018, Worldfest Houston Independent International Film Festival 2018, Milan International Film Festival 2018, Hell's Half Mile Film & Music Festival Bay City, Meraki Film Festival 2018,  Courage Film Festival 2018...
* 2022 թ. - «Լավագույն դրամատիկական արվեստի մրցանակ»՝ «Հիշողության դեմքը» հեռուստաֆիլմում գլխավոր դերակատարման համար։
* 2023 թ. -  Մեկլենբուրգ-Առաջավոր Պոմերանիայի կինոփառատոնի (Filmkunstfest Mecklenburg Vorpommern) մրցանակ «Լավագույն դերասանուհի» անվանակարգում՝ «Sterne unter der Stadt» ֆիլմում տպավորիչ դերակատարման համար։

## Ծանոթագրություններ

## Արտաքին հղումներ
* Verena Altenberger bei der Agentur Reinholz
* Պաշտոնական կայքէջը
* 

Կատեգորիա:21-րդ դարի դերասանուհիներ
Կատեգորիա:Ավստրիացի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասաններ
Կատեգորիա:Կինոդերասաններ